CELEX: 32006R0915
Language: mt
Date: 2006-06-21 00:00:00
Title: Regolament tal-Kummissjoni (KE) Nru 915/2006 tal- 21 ta' Ġunju 2006 li jemenda r-Regolament (KE) Nru 2148/96 li jistipola regoli dwar il-valutazzjoni u s-sorveljanza tal-ħażniet ta’ intervent pubbliku ta’ prodotti agrikoli

1.12.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  40
               
            REGOLAMENT TAL-KUMMISSJONI (KE) Nru 915/2006
      tal-21 ta' Ġunju 2006
      li jemenda r-Regolament (KE) Nru 2148/96 li jistipola regoli dwar il-valutazzjoni u s-sorveljanza tal-ħażniet ta’ intervent pubbliku ta’ prodotti agrikoli
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KEE) Nru 3492/90 tas-27 ta' Novembru 1990 li jistabbilixxi l-fatturi li jridu jittieħdu f’konsiderazzjoni fil-kontijiet annwali għall-finanzjament tal-miżuri ta’ intervent fil-għamla ta’ ħażna pubblika mit-Taqsima Garanziji tal-Fond Agrikolu Ewropew għall-Gwida u l-Garanziji (1), u b'mod partikolari l-Artikolu 8 tiegħu,
      Billi:
      
                  (1)
               
               
                  L-Anness III tar-Regolament tal-Kummissjoni (KE) Nru 2148/96 (2) jistipola r-regoli għall-proċeduri ta’ l-ispezzjoni komuni tal-prodotti agrikoli li jinżammu fil-ħażna pubblika.
               
            
                  (2)
               
               
                  Il-ħażna publika taz-zokkor tnediet fl-2005 skond ir-regoli previsti fir-Regolament tal-Kunsill (KE) Nru 1260/2001 tad-19 ta’ Ġunju 2001 dwar l-organizzazzjoni komuni tas-swieq fis-settur taz-zokkor (3) u r-Regolament tal-Kummissjoni (KE) Nru 1262/2001 tas-27 ta’ Ġunju 2001 li jistipola regoli dettaljati għall-implimentazzjoni tar-Regolament tal-Kunsill (KE) Nru 1260/2001 fir-rigward tax-xiri u l-bejgħ taz-zokkor mill-aġenziji ta’ intervent (4). Regoli dettaljati ġodda għandhom għalhekk jiġu stipolati fir-Regolament (KE) Nru 2148/96 fir-rigward tal-proċedura ta’ spezzjoni fiżika tal-ħażniet fir-rigward taz-zokkor.
               
            
                  (3)
               
               
                  Għalhekk ir-Regolament (KE) Nru 2148/96 għandu jiġi emendat skond dan.
               
            
                  (4)
               
               
                  Bil-konsiderazzjoni li l-intervent fiz-zokkor ingħata bidu għas-sena tal-bejgħ 2004/2005 mingħajr ma ġew stipolati regoli ta’ inventarji detaljati, il-mod li bih ċerti Stati Membri organizzaw il-ħażna taz-zokkor iwassal għal diffikoltà kbir biex isir l-inventarju skond il-proċeduri normali. Regoli tranżitorji għandhom għalhekk jiġu stipolati għall-ħażniet ta’ zokkor mis-snin ta’ bejgħ fis-suq l-2004/2005 u l-2005/2006.
               
            
                  (5)
               
               
                  Il-miżuri previsti għal dan ir-Regolament huma skond l-opinjoni tal-Kumitat ta’ l-EAGGF,
               
            ADOTTAT DAN IR-REGOLAMENT:
      Artikolu 1
      L-Anness III għar-Regolament (KEE) Nru 2148/96 huwa emendat skond l-Anness għal dan ir-Regolament.
      Artikolu 2
      Dan ir-Regolament għandu jidħol fis-seħħ fis-seba' jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, 21 ta' Ġunju 2006.
         
            
               Għall-Kummissjoni
            
            Mariann FISCHER BOEL
            
               Membru tal-Kummissjoni
            
         
      
      
         (1)  ĠU L 337, 4.12.1990, p. 3.
      
         (2)  ĠU L 288, 9.11.1996, p. 6 Regolament kif emendat l-aħħar bir-Regolament (KE) 808/1999 (ĠU L 102, 17.4.1999, p. 70).
      
         (3)  ĠU L 178, 30.6.2001, p. 1. Ir-Regolament kif l-aħħar emendat bir-Regolament (KE) Nru 39/2004 (ĠU L 6, 10.1.2004, p. 16).
      
         (4)  ĠU L 178, 30.6.2001, p. 48 Regolament kif l-aħħar emendat bir-Regolament tal-Kummissjoni (KE) Nru 218/2006 (ĠU L 38, 9.2.2006, p. 19).
      
         ANNESS
         Fl-Anness III tar-Regolament (KEE) Nru 2148/96, huma miżjuda il-punti li ġejjin:
         
            “VII –   ZOKKOR BL-INGROSSA (*)
            
            A.   Spezzjoni fiżika tal-ħażniet pubbliċi taz-zokkor mis-sena ta’ bejgħ ta’ l-2006/2007 'l quddiem
            
                     
                        1.
                     
                     
                        L-għażla tal-fosos, tar-reċipjenti jew ta’ l-imħażen li għandhom jirrappreżentaw mill-inqas 5 % tal-kwantità totali ta’ zokkor bl-ingrossa fil-ħażna pubblika.
                        L-għażla għandha tkun ibbażata fuq ir-reġistri tal-ħażniet ta' l-aġenzija ta’ intervent, iżda dak li jieħu ħsieb il-maħżen m'għandhux ikun informat minn qabel.
                     
                  
                     
                        2.
                     
                     
                        Spezzjoni fiżika:
                        
                                    —
                                 
                                 
                                    il-verifika tal-preżenza ta' zokkor bl-ingrossa fil-fosos, fir-reċipjenti jew fl-imħażen,
                                 
                              
                                    —
                                 
                                 
                                    tqabbil għall-konformità bejn ir-reġistri ta’ min jieħu ħsieb l-imħażen u dawk ta’ l-aġenzija ta’ intervent
                                 
                              
                                    —
                                 
                                 
                                    identifikazzjoni taz-zokkor bl-ingrossa,
                                 
                              
                                    —
                                 
                                 
                                    il-monitoraġġ tal-kundizzjonijiet tal-ħażna u t-tqabbil tal-punt tal-ħażna u ta’ l-identità taz-zokkor bl-ingrossa mar-reġistri tal-maħżen,
                                 
                              
                                    —
                                 
                                 
                                    il-valutazzjoni tal-kwantitajiet maħżuna permezz ta' metodu preċedentement approvat mill-aġenzija ta' l-intervent, li d-deskrizzjoni fid-dettall tagħhom għandha tkun ippreżentata fl-uffiċċju prinċipali.
                                 
                              
                  
                     
                        3.
                     
                     
                        Pjanta tal-maħżen u l-qisien ta' kull fossa jew maħżen għandha tkun disponibbli f'kull punt tal-ħażna.
                        Iz-zokkor bl-ingrossa għandu jiġi maħżun b'tali mod li l-volum tiegħu jkun jista' jiġi vverifikat.
                     
                  B.   Spezzjoni fiżika tal-ħażniet pubbliċi taz-zokkor mis-sena ta’ bejgħ ta’ l-2004/2005 u l-2005/2006:
            
                     
                        1.
                     
                     
                        F’każ li l-proċeduri ta’ l-inventarju deskritti fil-punt A mhumiex possibbli, l-aġenzija ta’ intervent għandha b’mod uffiċjali tissiġilla l-punti ta’ aċċess kollha jew il-ħruġ mill-fosos/mill-ħażniet. L-aġenzija ta’ intervent għandha tispezzjona l-integrità tas-siġilli fuq bażi ta’ kell xahar sabiex wieħed jaċċerta li jibqgħu intatti. Dawn l-ispezzjonijiet għandhom jiddaħħlu fid-dettall f’rapport. Ebda aċċess ma huwa permess għall-ħażniet mingħajr il-preżenza ta’ l-ispettur ta’ l-aġenzija ta’ intervent.
                        L-Istat Membru għandu jiżgura li l-proċedura tas-siġilli isservi ta’ aċċertament għall-integrità tal-prodotti ta’ intervent maħżuna.
                     
                  
                     
                        2.
                     
                     
                        Spezzjoni għall-verifika tal-kondizzjonijiet ta’ ħażna u konservazzjoni xierqa għandha ssir mill-inqas ta’ kull sena.
                     
                  C.   Proċedura ta' meta jinstabu d-diskrepanzi
            Tolleranza żgħira hi permissibli waqt il-kontroll tal-volum.
            L-Artikolu 6 għandu japplika meta l-piż tal-prodotti maħżuna kif irreġistrat matul l-ispezzjoni fiżika (kejl volumetriku) jkun differenti mill-piż skond il-ktieb b’5 % jew aktar għaz-zokkor bl-ingrossa fil-każ ta' ħażna fil-fosos jew ħażna fuq l-art.
            Meta z-zokkor bl-ingrossa jkun maħżun fil-fosos/f'imħażen, il-kwantitajiet miżuna mad-dħul għall-ħażna jistgħu jkunu rreġistrati minflok dawk li jirriżultaw minn valutazzjoni tal-volum jekk dan ta' l-aħħar ma jipprovdix grad ta' eżattezza li jkun meqjus xieraq u d-differenza bejn iż-żewġ ċifri ma tkunx eċċessiva.
            L-aġenzija ta' l-intervent għandha tagħmel użu minn din l-għażla prevista fit-tielet paragrafu meta tkun iġġustifikata b'ċirkostanzi, fuq il-bażi ta' każ b'każ u fuq ir-responsabilità tagħha stess. Għandha tindika li għamlet hekk fir-rapport tagħha.
            VIII –   ZOKKOR IPPAKKJAT (*)
            
            A.   Spezzjoni fiżika tal-ħażniet pubbliċi taz-zokkor mis-sena ta’ bejgħ ta’ l-2006/2007 'l quddiem
            
                     
                        1.
                     
                     
                        L-għażla tal-lottijiet li jirrappreżentaw mill-inqas 5 % tal-kwantità totali fil-ħażna pubblika. Il-lottijiet li għandhom jiġu ċċekkjati għandhom jintgħażlu qabel iż-żjara fil-maħżen skond ir-reġistri ta’ l-aġenzija ta’ intervent, iżda l-persuna risponsabbli għall-maħżen m’għandhiex tiġi infurmata.
                     
                  
                     
                        2.
                     
                     
                        Verifika fuq il-post tal-preżenza tal-lottijiet magħżula u l-kompożizzjoni tagħhom:
                        
                                    —
                                 
                                 
                                    l-identifikazzjoni tan-numri tal-kontroll tal-lottijiet u l-boroż skond l-akkwist jew in-noti ta’ inklużjoni,
                                 
                              
                                    —
                                 
                                 
                                    it-qabbil għall-konformità bejn ir-reġistri ta’ min jieħu ħsieb l-imħażen u dawk ta’ l-aġenzija ta’ intervent
                                 
                              
                                    —
                                 
                                 
                                    il-kundizzjoni ta’ l-imballaġġ.
                                 
                              fir-rigward ta’ zokkor ippakkjat f’imballaġġi ta’ 50kg:
                        
                                    —
                                 
                                 
                                    il-kejl tal-piż tal-pallets (wieħed f’kull 20) u l-boroż (1 f’kull pallet miżun),
                                 
                              
                                    —
                                 
                                 
                                    il-kontroll viżiv tal-kontenuti ta’ borża waħda għal kull ħames pallets,
                                 
                              Fir-rigward ta’ zokkor ippakkjat ‘f’imballaġġi kbar’:
                        
                                    —
                                 
                                 
                                    L-użin ta’ imballaġġ wieħed meħud minn grupp ta’ għoxrin
                                 
                              
                                    —
                                 
                                 
                                    L-ispezzjoni viżwali tal-kontenut ta’ 1 minn 20 ta’ imballaġġi kbar miżuna.
                                 
                              
                  
                     
                        3.
                     
                     
                        Deskrizzjoni fir-rapport ta’ l-inventarju tal-lottijiet spezzjonati fiżikament u tad-diskrepanzi/nuqqasijiet innotati.
                     
                  B.   Spezzjoni fiżika tal-ħażniet pubbliċi taz-zokkor mis-sena ta’ bejgħ ta’ l-2004/2005 u l-2005/2006:
            
                     
                        1.
                     
                     
                        F’każ li l-proċeduri ta’ l-inventarju deskritti fil-punt A mhumiex possibbli, l-aġenzija ta’ intervent għandha b’mod uffiċjali tissiġilla l-punti ta’ aċċess kollha u l-ħruġ mill-ħażniet. L-aġenzija ta’ intervent għandha tispezzjona l-integrità tas-siġilli fuq bażi ta’ kull xahar sabiex wieħed jaċċerta li jibqgħu intatti. Dawn l-ispezzjonijiet għandhom jiddaħħlu fid-dettall f’rapport. Ebda aċċess ma huwa permess għall-ħażniet mingħajr il-preżenza ta’ l-ispettur ta’ l-aġenzija ta’ intervent.
                        L-Istat Membru għandu jiżgura li l-proċedura tas-siġilli isservi ta’ aċċertament għall-integrità tal-prodotti ta’ intervent maħżuna.
                     
                  
                     
                        2.
                     
                     
                        Spezzjoni għall-verifika tal-kondizzjonijiet ta’ ħażna u konservazzjoni xierqa għandha ssir mill-inqas ta’ kull sena.